b'\n_START_ARTICLE_\nProletcult\n_START_SECTION_\nEtimologie\n_START_PARAGRAPH_\nProletcult este un cuv\xc3\xa2nt telescopat, specific limbii de lemn din Uniunea Sovietic\xc4\x83, ob\xc8\x9binut din comprimarea celor doi termeni ai sintagmei proletarnaia kultura (\xc3\xaen rus\xc4\x83 \xd0\xbf\xd1\x80\xd0\xbe\xd0\xbb\xd0\xb5\xd1\x82\xd0\xb0\xd1\x80\xd1\x81\xd0\xba\xd0\xb0\xd1\x8f \xd0\xba\xd1\x83\xd0\xbb\xd1\x8c\xd1\x82\xd1\x83\xd1\x80\xd0\xb0 - cultura proletariatului). Aceast\xc4\x83 limb\xc4\x83 de lemn i-a inspirat autorului George Orwell, novlimba din romanul s\xc4\x83u 1984, publicat \xc3\xaen 1947. Principalul teoretician al Proletcultului a fost Aleksandr Bogdanov. \xc3\x8en studiile de specialitate din Rom\xc3\xa2nia mi\xc8\x99carea a primit numele de proletcultism. A afectat \xc3\xaen mod egal toate artele, critica \xc8\x99i istoria literar\xc4\x83, pictura, sculptura, muzica cult\xc4\x83, literatura.\n_START_SECTION_\nProletcultul \xc3\xaen Rom\xc3\xa2nia\n_START_PARAGRAPH_\nIstoria literaturii rom\xc3\xa2ne a \xc3\xaenregistrat o epoc\xc4\x83 literar\xc4\x83 a proletcultismului, sau epoca \xe2\x80\x9edec\xc4\x83derii regalit\xc4\x83\xc8\x9bii\xe2\x80\x9d \xc8\x99i a \xe2\x80\x9eterorii republicane proletcultiste\xe2\x80\x9d din Rom\xc3\xa2nia \xe2\x80\x9elag\xc4\x83rului socialist\xe2\x80\x9d: 1945 \xe2\x80\x93 1958 / 1960. \xc3\x8entre adep\xc8\x9bii proletcultismului \xc3\xaen Rom\xc3\xa2nia au fost Alexandru Jar \xc8\x99i Anatol Baconsky._NEWLINE_Cultul personalit\xc4\x83\xc8\x9bii liderilor comuni\xc8\x99ti a luat o mare amploare, \xc3\xaenglob\xc3\xa2nd func\xc8\x9bia de \xe2\x80\x9eagit-prop\xe2\x80\x9c \xc8\x99i confund\xc3\xa2ndu-se cu ea.'